rejauldu/bengali-wikipedia huggingface dataset:
লালন শাহের মাজার বা লালনের আখড়া হচ্ছে বাউল সম্রাট লালনের কবরস্থান, এবং এই কবরকে কেন্দ্র করে তৈরি হওয়া একটি মাজার। এই মাজারটি কুষ্টিয়া জেলার কুমারখালী উপজেলার ছেউড়িয়া নামক গ্রামে অবস্থিত। লালন শাহের মাজার এখানে একদিনে তৈরি হয়নি, ১৮৯০ সালে লালনের মৃত্যুর পর তার ভক্তরা এখানে ভিড় করতে থাকে, বহু দর্শনার্থী সমাগমের ফলে এই মাজারটির উৎপত্তি হয়েছে। ১৯৬৩ সালে সেখানে তার বর্তমান মাজারটি নির্মাণ করা হয় এবং তা উদ্বোধন করেন তৎকালীন পূর্ব পাকিস্তানের গভর্ণর মোনায়েম খান। বর্তমানে এই মাজারে বিভিন্ন দেশের দর্শনার্থীর ভিড় দেখা যায়।   অবস্থান  লালনের মাজার বাংলাদেশের খুলনা বিভাগের কুষ্টিয়া জেলার কুমারখালী উপজেলায় অবস্থিত। মাজারটি মূলত উপজেলার ছেউড়িয়া গ্রামে অবস্থিত। কুষ্টিয়া শহরের অদূরে অবস্থিত এই মাজার। কুষ্টিয়া বাস স্ট্যান্ড হতে রিকশা-অটো রিকশার মাধ্যমে ৬০-৭০ টাকা ভাড়া প্রয়োজন।   ইতিহাস  আধ্যাত্মিক সাধক লালনের বাসস্থান ছিলো, ছেঁউড়িয়া গ্রামে। ১৮৯০ সালের ১৭ অক্টোবর শুক্রবার তিনি মারা যান। তিনি এই ছেউড়িয়াতেই স্থানীয় ও ভক্তদের দীক্ষা দিতেন। তিনি প্রতিবছর শীতের সময় এখানে মহোৎসবের আয়োজন করতেন। এই উৎসবে সহস্রাধিক ভক্তের আগমন ঘটতো, এখানে তারা বাউল গান ও দেহতত্ত্ব নিয়ে আলোচনা করতেন। তার মৃত্যুর পরেও ভক্তরা প্রতিবছর এই আলোচনার জন্য এখানে ভিড় করতো। এভাবেই এখানে একটা আখড়া তৈরি হয়। তার প্রিয় ভক্তদের কবরও এখানেই দেওয়া হয়েছে। এভাবেই এই স্থানের জনপ্রিয়তা দিন দিন বৃদ্ধি পেয়েছে। ১৯৬৩ সালে সেখানে তার বর্তমান মাজারটি নির্মাণ করা হয়। ২০০৪ সালে সেখানেই আধুনিক মানের অডিটোরিয়ামসহ একাডেমি ভবন নির্মাণ করা হয়।   লালন মেলা  লালন মেলা প্রতিবছর দুইবার অনুষ্ঠিত হয়। একবার দোল পূর্ণিমা উৎসবের সময় আরেকবার বাংলা কার্তিক মাসের ১ তারিখ (অক্টোবর মাসের ১৬ তারিখ)। এই মেলা লালন আখড়ায় আয়োজিত হয়। লালন মেলায় সারা দেশ থেকে তার শিষ্যদের আগমন ঘটে। এছাড়াও দেশ বিদেশ থেকেও অনেক দর্শনার্থীর আগমন ঘটে। এখানে রাতভর বাউল গানের উৎসব চলে। এই উপলক্ষে মাজারকে রঙ্গিন করে সাজনো হয়। তবে সমালোচনা আছে এই মেলায় সিদ্ধি সেবার আসর বসানো হয়, সাধক ও ভক্তরা এখানে এসে সিদ্ধি সেবন করে।   চিত্রশালা    আরো দেখুন    ছেউড়িয়া  লালন   তথ্যসূত্র    বহিঃসংযোগ      বিষয়শ্রেণী:লালন বিষয়শ্রেণী:মাজার বিষয়শ্রেণী:কুষ্টিয়া জেলার জাদুঘর বিষয়শ্রেণী:কুষ্টিয়ার সংস্কৃতি বিষয়শ্রেণী:বাংলাদেশের সমাধিসৌধ বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের জাদুঘর বিষয়শ্রেণী:বাংলাদেশের দর্শনীয় স্থান বিষয়শ্রেণী:লালনের নামাঙ্কিত স্মারক বিষয়শ্রেণী:কুষ্টিয়ার দর্শনীয় স্থান
রবি বসু (জন্ম: ১১ আগস্ট ১৯২৭ - মৃত্যু: ৩ মে ২০০৩) একজন চলচ্চিত্র সাংবাদিক ।  রবি বসু বর্তমান পশ্চিমবঙ্গের মেদিনীপুর জেলার তমলুকের বাসিন্দা ছিলেন । তার পিতার নাম নিরাপদ এবং মাতার নাম আদরবালা । তার ছোটবেলা তমলুকে কাটে । তিনি স্থানীয় হ্যামিলটন স্কুলে পড়াশোনা করতেন । তিনি ম্যাট্রিকুলেশন দেবার আগেই কলকাতায় চলে আসেন । জীবিকার সন্ধানে প্রথমে চায়ের দোকানের টেবিল বয়, পান বিড়ির দোকানওয়ালা, প্রেসের কম্পোজিটর প্রভৃতি নানা কাজ করেছেন ।  ১৯৫১ খ্রিষ্টাব্দে রূপাঞ্জলি পত্রিকার সম্পাদকীয় দপ্তরে যোগ দেন । পরে রূপমঞ্চ থেকে প্রসাদ এরকম বহু সিনেমা এবং সাহিত্য পত্রিকার সম্পাদনা করেছেন । আনন্দবাজার পত্রিকার চলচ্চিত্র বিভাগ ছাড়াও দেশ পত্রিকার চিফ সাব এডিটর হিসেবেও কাজ করেছেন । চলচ্চিত্র সাংবাদিকদের সংগঠন বেঙ্গল ফিল্ম জার্নালিস্টস অ্যাসোসিয়েশনের বা বিএফজেএর সভাপতি ছিলেন দীর্ঘদিন । চলচ্চিত্র তারকাদের নিয়ে লেখা তার বই সাতরঙ । প্রসাদ পত্রিকার সম্পাদনার ক্ষেত্রেও তার অবদান মনে রাখার মত । তিনি কলেজ স্ট্রিট পত্রিকার পরিকল্পক এবং রূপকার ছিলেন ।   তথ্যসূত্র   সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ  বিষয়শ্রেণী:বাঙালি সাংবাদিক বিষয়শ্রেণী:১৯২৭-এ জন্ম বিষয়শ্রেণী:২০০৩-এ মৃত্যু
মমতাজ বেগম (জন্ম: ১ জানুয়ারি ১৯৬৩) হলেন বাংলাদেশের একজন রাজনীতিবিদ ও সংরক্ষিত নারী আসন-১৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য এড. মমতাজ বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ভোলা সদর উপজেলার ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:ভোলা জেলার রাজনীতিবিদ বিষয়শ্রেণী:ভোলা জেলার আইনজীবী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  Aishik Rehman (আলাপ) ১৭:৩৮, ১৩ জুলাই ২০২৪ (ইউটিসি) জীবের বৃদ্ধি   – (অপসারণের প্রস্তাবনা দেখুনলগ দেখুন) () উচ্চ মাধ্যমিক জীববিজ্ঞান বই থেকে কপি — কুউ পুলক  🗩  ০৬:৫৭, ১৩ জুলাই ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|সুদানের অবস্থান  সুদান উত্তর-পূর্ব আফ্রিকায় অবস্থিত। এর উত্তরে মিশর; উত্তর-পূর্বে লোহিত সাগর; পূর্বে ইরিত্রিয়া ও ইথিওপিয়া; দক্ষিণে দক্ষিণ সুদান; দক্ষিণ-পশ্চিমে মধ্য আফ্রিকান প্রজাতন্ত্র; পশ্চিমে চাদ এবং উত্তর-পশ্চিমে লিবিয়া অবস্থিত। আলজেরিয়া এবং গণতান্ত্রিক কঙ্গো প্রজাতন্ত্রের পর সুদান আফ্রিকার তৃতীয় বৃহত্তম দেশ। ২০১১ সালে দক্ষিণ সুদানের স্বাধীনতা লাভের আগ পর্যন্ত এটি মহাদেশের বৃহত্তম দেশ ছিল।   ভৌগোলিক অঞ্চল   thumb|right|  মিশরীয় সীমান্ত এবং খার্তুমের মধ্যে অবস্থিত উত্তর সুদানের দুটি স্বতন্ত্র অংশ রয়েছে, মরু এলাকা এবং নীল উপত্যকা। নীল নদের পূর্বদিকে নুবিয়ান মরুভূমি এবং পশ্চিমে রয়েছে লিবিয়ার মরুভূমি। বৈশিষ্ঠ্যের দিক থেকে এই দুটি মরুভূমি একই প্রকৃতির — পাথুরে, বালুকাময় টিলার পরিপূর্ণ ভূ-প্রকৃতি।   আয়তন ও ভূমি ব্যবহার  সুদানের মোট আয়তন , যার মধ্যে স্থলভাগের পরিমাণ । ২০১২ সালের হিসাব মতে, এদেশের প্রায়  জমি সেচের আওতাভূক্ত ছিল।   স্থল সীমানা  সুদানের স্থল সীমানার মোট দৈর্ঘ্য । সুদানের সাথে সীমান্ত রয়েছে যেসকল দেশের সেগুলো হলো: মধ্য আফ্রিকান প্রজাতন্ত্রের সাথে (), চাদের সাথে (),  মিশরের সাথে (), ইরিত্রিয়ার সাথে (), ইথিওপিয়ার সাথে (), লিবিয়ার সাথে () এবং দক্ষিণ সুদানের সাথে ().   তথ্যসূত্র    বহিঃসংযোগ
কালিয়াকরা বাতিঘর () - কৃষ্ণ সাগরের বুলগেরিয়ার উপকূলের উত্তর অংশে দক্ষিণ ডোব্রুজা অঞ্চলে অবস্থিত একটি বাতিঘর।  নলাকার পাথরের বাতিঘরটি ১৯০১ সালে নির্মিত হয়েছিল, বাতিঘর রক্ষকের বাড়ির উপরে থেকে একটি লণ্ঠন এবং গ্যালারি উঠেছে; উভয়ই সাদা রং করা।    আরো দেখুন    বুলগেরিয়ার বাতিঘরের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:বুলগেরিয়ার বাতিঘর বিষয়শ্রেণী:১৯০১-এ সম্পন্ন বাতিঘর
রাপ্তি রাফেলা ড্যানিয়েল কেরকোভেন (জন্ম ৬ অক্টোবর ১৯৮৭) একজন শ্রীলঙ্কান মডেল এবং সুন্দরী প্রতিযোগিতার শিরোপাধারী।    জীবনী  কেরকোভেন শ্রীলঙ্কার কলম্বোতে জন্মগ্রহণ করেন।  তিনি এয়ারলাইন টিকিটিং এবং রিজার্ভেশনে ডিপ্লোমা নিয়ে তার শিক্ষা শেষ করেছেন এবং মডেল হিসাবে কাজ করছেন।  কেরকোভেন হলেন শ্রীলঙ্কার ডিজাইনার কীর্তি শ্রী করুণারত্ন-এর ভাগ্নি এবং প্রাক্তন মডেল রেহানা কেরকোভেনের মেয়ে।  ব্রায়ান কেরকোভেন, বিখ্যাত ডিজাইনার, তার মামা।    তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান সুন্দরী প্রতিযোগিতার বিজয়ী বিষয়শ্রেণী:কলম্বোর ব্যক্তি বিষয়শ্রেণী:মিস ওয়ার্ল্ড ২০০৬-এর প্রতিনিধি বিষয়শ্রেণী:শ্রীলঙ্কান নারী মডেল
ইসলামি শীর্ষ সম্মেলনের চতুর্থ বিশেষ অধিবেশন ছিল ১৪ এবং ১৫ আগস্ট ২০১২ তারিখে মক্কায় ইসলামি সহযোগিতা সংস্থা (ওআইসি) কর্তৃক আয়োজিত একটি সম্মেলন । এই সম্মেলনের স্থান ছিল আল সাফা প্রাসাদ।    পটভূমি  সিরিয়ার গৃহযুদ্ধের ফলে যে সহিংসতা বৃদ্ধি পায় তার প্রতিক্রিয়ায় এই শীর্ষ সম্মেলনের আয়োজন করা হয়েছিল।    অংশগ্রহণকারীরা  ইসলামি সহযোগিতা সংস্থার প্রায় সকল সদস্য রাষ্ট্র এই শীর্ষ সম্মেলনে অংশগ্রহণ করেছিল।  তবে, সম্মেলনে অংশগ্রহণের জন্য সিরিয়াকে আমন্ত্রণ জানানো হয়নি।  অংশগ্রহণকারীদের মধ্যে ছিলেন স্বাগতিক নেতা বাদশাহ আবদুল্লাহ, তুরস্কের প্রেসিডেন্ট আবদুল্লাহ গুল, মিসরের প্রেসিডেন্ট মুহাম্মদ মুরসি, জর্ডানের বাদশাহ আবদুল্লাহ, ইরানের প্রেসিডেন্ট মাহমুদ আহমাদিনেজাদ, কাতারের আমির হামাদ বিন খলিফা আলে সানি, ইয়েমেনের প্রেসিডেন্ট আব্দরাব্বুহ মানসুর হাদি, ফিলিস্তিনের মাহমুদ আব্বাস, মালায়াস আব্বাস, মালয়েশিয়ার নাজিব রাজাক, ইয়েমেনের উমর আল বশির, আফগানিস্তানের হামিদ কারজাই, তিউনিসিয়ার প্রেসিডেন্ট মনসেফ মারজুকি, পাকিস্তানের প্রেসিডেন্ট আসিফ আলি জারদারি এবং বাংলাদেশের জিল্লুর রহমান ।    আলোচনা  আলোচনার কেন্দ্রবিন্দুতে ছিল সিরিয়া এবং এই অঞ্চলে শুরু হওয়া সাম্প্রদায়িক অস্থিরতার বিস্তার রোধ করা।  সৌদি আরবের বাদশাহ আবদুল্লাহ, এই অঞ্চলে সাম্প্রদায়িক অস্থিরতা মোকাবেলার জন্য একটি সংলাপ কেন্দ্র প্রতিষ্ঠার প্রস্তাব করেছিলেন।  জানা যায় যে কেন্দ্রটি রিয়াদে প্রতিষ্ঠিত হবে।  শীর্ষ সম্মেলনের সময়, আবদুল্লাহ আটটি সম্প্রদায়ের মধ্যে সংলাপের আহ্বান জানান: সুন্নি হানাফী, মালিকী, শাফি'ঈ, হাম্বলী এবং শিয়া জা'ফরি, যায়দী, আল-আবাজি এবং আল-জাহিরি, যা পারস্য উপসাগরীয় অঞ্চল, সৌদি আরব, সংযুক্ত আরব আমিরাত, ওমান, ইয়েমেন এবং ইরাকে বিদ্যমান।    উপসংহার  ১৬ আগস্ট ২০১২ তারিখে, মুসলিম দেশগুলোর মধ্যে আরও ঐক্যের আহ্বান এবং বিভেদমূলক প্রবণতা এড়ানোর আহ্বানের মাধ্যমে শীর্ষ সম্মেলনটি সমাপ্ত হয়।  শীর্ষ সম্মেলনের যৌথ সিদ্ধান্ত ছিল সিরিয়ার সদস্যপদ স্থগিত করা।  এই পদক্ষেপের বিরোধিতা করেছিল ইরান এবং আলজেরিয়া।  শীর্ষ সম্মেলনের সমাপনী বিবৃতিতে একটি সংলাপ কেন্দ্র এবং এর পরিকল্পিত সদর দপ্তর প্রতিষ্ঠার প্রস্তাব উভয়ই অন্তর্ভুক্ত ছিল। সমাপনী বিবৃতিতে ফিলিস্তিনের প্রশ্নটির উপরও আলোকপাত করা হয়েছে, এটিকে ইসলামি উম্মাহর কেন্দ্রীয় বিষয় হিসেবে উল্লেখ করা হয়েছে।    প্রতিক্রিয়া  সিরিয়ার উপ-প্রধানমন্ত্রী এবং পররাষ্ট্র ও প্রবাসী মন্ত্রী ওয়ালিদ মুয়াল্লেম বলেছেন যে সিরিয়ার সদস্যপদ স্থগিতের সিদ্ধান্তটি ওআইসির সনদের স্পষ্ট লঙ্ঘন।  ইরানের পররাষ্ট্রমন্ত্রী আলী আকবর সালেহি ১৬ আগস্ট ২০১২ তারিখে মক্কায় যুক্তি দিয়েছিলেন যে স্থগিতাদেশটি একটি অন্যায্য পদক্ষেপ এবং ইরান এই সিদ্ধান্তকে সমর্থন করে না।  মার্কিন পররাষ্ট্র দপ্তরের মুখপাত্র ভিক্টোরিয়া নুল্যান্ড মন্তব্য করেছেন যে স্থগিতাদেশের সিদ্ধান্ত সিরিয়ানদের এবং তাদের সংগ্রামকে সমর্থন করে এবং আসাদ সরকারের আন্তর্জাতিকভাবে বিচ্ছিন্নতা বৃদ্ধি করে।    তথ্যসূত্র   বিষয়শ্রেণী:মক্কার ইতিহাস বিষয়শ্রেণী:২০১২-এর সম্মেলন বিষয়শ্রেণী:২০১২-এ আন্তর্জাতিক সম্পর্ক
রংপুর জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের  রংপুর বিভাগের রংপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৮টি উপজেলা, ৮টি থানা এবং ৩টি পৌরসভা, ৭৬টি ইউনিয়ন, ৬৩৩ টি মৌজা এবং ১২০৬ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  গংগাচড়া উপজেলা   বেতগাড়ী ইউনিয়ন  বড়বিল ইউনিয়ন  কোলকোন্দ ইউনিয়ন  লক্ষীটারী ইউনিয়ন  গংগাচড়া ইউনিয়ন  গজঘণ্টা ইউনিয়ন  মর্ণেয়া ইউনিয়ন  আলমবিদিতর ইউনিয়ন  নোহালী ইউনিয়ন  পীরগাছা উপজেলা   পীরগাছা ইউনিয়ন  পারুল ইউনিয়ন  কৈকুড়ী ইউনিয়ন  কান্দি ইউনিয়ন  কল্যানী ইউনিয়ন  অন্নদানগর ইউনিয়ন  ছাওলা ইউনিয়ন  ইটাকুমারী ইউনিয়ন  তাম্বুলপুর ইউনিয়ন  কাউনিয়া উপজেলা   টেপামধুপুর ইউনিয়ন  হারাগাছ ইউনিয়ন  শহীদবাগ ইউনিয়ন  কুর্শা ইউনিয়ন  সারাই ইউনিয়ন  বালাপাড়া ইউনিয়ন  তারাগঞ্জ উপজেলা  আলমপুর ইউনিয়ন  কুর্শা ইউনিয়ন  ইকরচালী ইউনিয়ন  হাড়িয়ারকুঠি ইউনিয়ন  সয়ার ইউনিয়ন  রংপুর সদর উপজেলা   মমিনপুর ইউনিয়ন  হরিদেবপুর ইউনিয়ন  চন্দনপাট ইউনিয়ন  সদ্যপুস্করনী ইউনিয়ন  খলেয়া ইউনিয়ন  পীরগঞ্জ উপজেলা   চৈত্রকোল ইউনিয়ন  ভেন্ডাবাড়ী ইউনিয়ন  বড়দরগাহ্ ইউনিয়ন  কুমেদপুর ইউনিয়ন  মদনখালী ইউনিয়ন  টুকুরিয়া ইউনিয়ন  বড়আলমপুর ইউনিয়ন  রায়পুর ইউনিয়ন  পীরগঞ্জ ইউনিয়ন  শানেরহাট ইউনিয়ন  পাঁচগাছী ইউনিয়ন  মিঠিপুর ইউনিয়ন  রামনাথপুর ইউনিয়ন  চতরা ইউনিয়ন  কাবিলপুর ইউনিয়ন  বদরগঞ্জ উপজেলা   রাধানগর ইউনিয়ন  গোপীনাথপুর ইউনিয়ন  রামনাথপুর ইউনিয়ন  দামোদরপুর ইউনিয়ন  মধূপুর ইউনিয়ন  কুতুবপুর ইউনিয়ন  গোপালপুর ইউনিয়ন  কালুপাড়া ইউনিয়ন  লোহানীপাড়া ইউনিয়ন  বিঞ্চুপুর ইউনিয়ন  মিঠাপুকুর উপজেলা   খোড়াগাছ ইউনিয়ন  রাণীপুকুর ইউনিয়ন  পায়রাবন্দ ইউনিয়ন  ভাংনী ইউনিয়ন  বালারহাট ইউনিয়ন  কাফ্রিখাল ইউনিয়ন  লতিফপুর ইউনিয়ন  চেংমারী ইউনিয়ন  ময়েনপুর ইউনিয়ন  বালুয়ামাসিমপুর ইউনিয়ন  বড়বালা ইউনিয়ন  মিলনপুর ইউনিয়ন  গোপালপুর ইউনিয়ন  দুর্গাপুর ইউনিয়ন  বড় হযরতপুর ইউনিয়ন  মির্জাপুর ইউনিয়ন  ইমাদপুর ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার
স্টারবেস হল একটি বেসরকারি রকেট উৎপাদন সুবিধা, পরীক্ষার স্থান এবং স্পেসএক্স দ্বারা নির্মিত স্পেসপোর্ট, যা মার্কিন উপসাগরীয় উপকূলে টেক্সাসের ব্রাউঞ্জভিল থেকে প্রায় ৩২ কিমি (২০ মাইল) পূর্বে বোকা চিকাতে অবস্থিত। যখন ধারণা করা হয়, তখন এর উল্লিখিত উদ্দেশ্য ছিল "স্পেসএক্সকে একটি একচেটিয়াভাবে উৎক্ষেপণ স্থান প্রদান করা, যা কোম্পানিকে তার উৎক্ষেপণ ইস্তাহার ও ভিড়েঠাসা লঞ্চ উইন্ডোগুলির সাথে মিলিত হতে দেয়।" উৎক্ষেপণ স্থানটি মূলত ফ্যালকন ৯ ও ফ্যালকন হেভি উৎক্ষেপণ যানের পাশাপাশি "বিভিন্ন ধরনের পুনঃব্যবহারযোগ্য সাবঅরবিটাল লঞ্চ ভেহিকেল"কে সমর্থন করার উদ্দেশ্যে তৈরি করা হয়েছিল, কিন্তু স্পেসএক্স ২০১৮ সালের শুরুর দিকে পরিকল্পনার পরিবর্তন ঘোষণা করে। স্পেসএক্স থেকে জানানো হয়, যে উৎক্ষেপণ স্থানটি শুধুমাত্র স্পেসএক্সের পরবর্তী প্রজন্মের উৎক্ষেপণ যান স্টারশিপের জন্য ব্যবহার করা হবে। স্থানটি ২০১৮ সাল থেকে ২০২০ সালের মধ্যে উল্লেখযোগ্য রকেট উত্পাদন ও পরীক্ষার ক্ষমতা যুক্ত করেছে। স্পেসএক্সের সিইও ইলন মাস্ক ২০১৪ সালে ইঙ্গিত দিয়েছিলেন, যে তিনি আশা করেন "দক্ষিণ থেকে টেক্সাস বাণিজ্যিক মহাকাশচারী, ব্যক্তিগত মহাকাশচারী রওনা হবেন"  এবং তিনি স্থানটি থেকে মঙ্গল গ্রহে মহাকাশযান উৎক্ষেপণের পূর্বাভাস দিয়েছিলেন।  স্পেসএক্স ২০১২ সাল থেকে ২০১৪ সালের মধ্যে নতুন বাণিজ্যিক উৎক্ষেপণ সুবিধার জন্য মার্কিন যুক্তরাষ্ট্রের চারপাশে সাতটি সম্ভাব্য অবস্থান বিবেচনা করেছিল। সাধারণত, অরবিটাল উৎক্ষেপণের জন্য একটি আদর্শ স্থানে নিরাপত্তার জন্য পূর্বদিকে একটি জল ভাগের উপরে উড্ডয়নের পথ থাকবে এবং পৃথিবীর ঘূর্ণন গতির সুবিধা নেওয়ার জন্য যতটা সম্ভব বিষুব রেখার কাছাকাছি অবস্থিত হবে। স্থান নির্বাচনের সময়ে টেক্সাসের ব্রাউঞ্জভিলের কাছে বোকা চিকা বিচ সংলগ্ন জমি অগ্রণী অবস্থানে ছিল, একটি বর্ধিত সময়ের মধ্যে ইউএস ফেডারেল এভিয়েশন অ্যাডমিনিস্ট্রেশন (এফএএ) টেক্সাসের ব্যবহারের উপর একটি বিস্তৃত পরিবেশগত মূল্যায়ন পরিচালনা করেছিল। এছাড়াও এই সময়ের মধ্যে, স্পেসএক্স উক্ত এলাকায় জমি অধিগ্রহণ শুরু করে, প্রায় ৪১ একর (১,৭০,০০০ বর্গমিটার) ক্রয় করে এবং ২০১৪ সালের জুলাই মাসের মধ্যে ৫৭ একর (২,৩০,০০০ বর্গমিটার) লিজের মাধ্যমে গ্রহণ করা হয়। চূড়ান্ত পরিবেশগত মূল্যায়ন সম্পন্ন ও ২০১৪ সালের জুলাই মাসের মধ্যে পরিবেশগত চুক্তিগুলি কার্যকর হওয়া পরে স্পেসএক্স ২০১৪ সালের আগস্ট মাসে ঘোষণা করেছিল, যে তারা ব্রাউঞ্জভিলের কাছাকাছি অবস্থানটিকে নতুন বেসরকারি উৎক্ষেপণ কেন্দ্রের জন্য স্থান হিসাবে বেছে নিয়েছে। তথ্যসূত্র  বহিঃসংযোগ   SpaceX gets preliminary FAA nod for South Texas launch site, Waco Tribune-Herald, 16 April 2013.  Lone Star State Bets Heavily on a Space Economy, New York Times, 27 November 2014.  বিষয়শ্রেণী:মার্কিন যুক্তরাষ্ট্রের মহাকাশ বন্দর বিষয়শ্রেণী:স্পেসএক্সের সু্যোগ-সুবিধা বিষয়শ্রেণী:ক্যামেরন কাউন্টি, টেক্সাস বিষয়শ্রেণী:২০১৪-এ টেক্সাসে প্রতিষ্ঠিত বিষয়শ্রেণী:স্পেস এক্স স্টারশিপ
This template is for linking to composer categories at the International Music Score Library Project (IMSLP). A companion template for linking to IMSLP work pages is available as .  ব্যবহার {{IMSLP|id=composer's name as specified at IMSLP|cname=name to be displayed}}  is the part behind the colon of the IMSLP composer category page.  is an optional parameter for the name to be displayed; if not set, the page name is used.  উদাহরণ 1. Code {{IMSLP|id=Mozart, Wolfgang Amadeus|cname=Wolfgang Amadeus Mozart}} or {{IMSLP|Mozart, Wolfgang Amadeus}} Result  2. Code {{IMSLP|id=Dvořák, Antonín|cname=Antonín Dvořák}} or {{IMSLP|Dvořák, Antonín}} Result  আরও দেখুন :Template:IMSLP2  বিষয়শ্রেণী:রচয়িতা টেমপ্লেট
চুপ চুপ কে  হল ২০০৬ সালে মুক্তিপ্রাপ্ত প্রিয়দর্শন পরিচালিত ভারতীয় হিন্দী কমেডি চলচ্চিত্র৷ এতে মুখ্য চরিত্রে শাহিদ কাপুর ও কারিনা কাপুর (খান) অভিনয় করেছেন। এছাড়া এই চলচ্চিত্রে ওম পুরি, সুনীল শেট্টি, অনুপম খের আরও অনেকে অভিনয় করেছেন। এটি একটি ব্যবসাসফল চলচ্চিত্র৷   কাহিনী  জিতু গরীব দীননাথ মাস্টারমশাই এর হতভাগ্য অসফল পুত্র। সে যে সমস্ত ব্যবসায় হাত লাগায় তা ব্যর্থ হয়। বাজারে তার নামে প্রচুর দেনা। বাবার বন্ধুর মেয়ে প্রিয়াকে সে ছোটবেলা থেকে ভালবাসে কিন্তু প্রিয়ার বাবা জিতুকে পছন্দ করে। পাওনাদার দের হাত থেকে বাঁচতে সে নদীতে ঝাঁপ দিয়ে আত্মহত্যার চেষ্টা করে যাতে তার পিতা ইন্সুরেন্সের টাকা পেয়ে দেনা মেটাতে পারেন। কিন্তু জিতু জলে ডুবে মরেনা। অজ্ঞান অবস্থায় তাকে দুই মৎসব্যবসায়ী গুন্ডিয়া আর তার শাগরেদ বান্ডিয়া, উদ্ধার করে অনেক দূরের কোনো শহরে। তারা ভাবে জিতু বিরাট পয়সার মালিক। জিতু সব বুঝতে পেরে বোবা সেজে ওদের মধ্যেই বাস কর‍তে থাকে। গুন্ডিয়ারও বাজারে প্রচুর দেনা। মুখ্য পাওনাদার হল গুজরাটি এক ব্যবসায়ী পরিবার। দেনা শোধ করতে না পেরে গুন্ডিয়া বোবা সেজে থাকা জিতু ও শাগরেদ বান্ডিয়াকে বন্ধক রেখে যায় গুজরাটি বাড়িতে। এই বাড়ির কর্তা মঙ্গল সিং চৌহানের একমাত্র বোন শ্রুতি, সে-ও বোবা। একসময় সে বুঝতে পারে জিতু বোবা নয়। তাদের মধ্যে প্রেমের সম্পর্ক গড়ে ওঠে।   অভিনয়   কারিনা কাপুর খান - শ্রুতি ( মঙ্গলের বোন)  শাহিদ কাপুর - জীতু  সুনীল শেট্টি - মঙ্গল  ওম পুরী - মঙ্গলের চাচা  পরেশ রাওয়াল - গুন্ডিয়া ভাউ   অনুপম খের - জীতুর বাবা দীননাথ  রাজপাল যাদব - বান্ডিয়া  মনোজ যোশী - প্রিয়ার বাবা   সঙ্গীত  এই চলচ্চিত্রের মিউজিক ডিরেক্টর ছিলেন হিমেশ রেশমিয়া৷ নিম্নে গানের তালিকা দেওয়া হল:   আয়া রে - কুনাল গাঞ্জাওয়ালা , সুনীতি চৌহান  দিল ভি লাগা - সোনু নিগম,  কুনাল,  শ্রেয়া ঘোষাল  মৌসাম হে বড়া কাতিল - সোনু নিগম  তুমি সে - বিজয় ইয়েদ্বেশ,  সুনীতি চৌহান  গুমরা - কে.কে,  সুনীতি চৌহান  সাবছে ফিরাক - হিমেশ রেশমিয়া  বহিঃসংযোগ  iNterFlicks    বিষয়শ্রেণী:২০০৬-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:হিমেশ রেশামিয়া সুরারোপিত চলচ্চিত্র বিষয়শ্রেণী:মালয়ালম চলচ্চিত্রের হিন্দি পুনর্নির্মাণ বিষয়শ্রেণী:ইউটিভি মোশন পিকচার্সের চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র
দামোদর গণেশ বাপাত একজন ভারতীয় সমাজসেবক ছিলেন। তিনি কুষ্ঠরোগীদের সেবাদানের জন্য পরিচিত। তিনি ছত্তিসগড়ের জাঞ্জগির–চম্পা জেলায় ভারতীয় কুষ্ঠ নিবারক সংঘে কুষ্ঠরোগগ্রস্ত ব্যক্তিদের সেবায় নিয়োজিত ছিলেন। এছাড়া তিনি জসপুরে বানভাসি আশ্রমেও কাজ করেছেন।Damodar Bapat: A life less ordinary ২০১৮ সালে ভারত সরকার তাকে পদ্মশ্রী পুরস্কারে ভূষিত করে।Padma Awards 2018: Here Is The Full List Of Awardees দামোদর গণেশ বাপাত ৮৪ বছর বয়সে ২০১৯ সালের ১৭ আগস্ট মৃত্যুবরণ করেন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:পদ্মশ্রী প্রাপক বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:১৯৩০-এর দশকে জন্ম বিষয়শ্রেণী:ছত্তিশগড়ের ব্যক্তি বিষয়শ্রেণী:ভারতীয় সমাজকর্মী
রেজল হল একটি ব্রিটিশ পর্নোগ্রাফিক ম্যাগাজিন যাতে সফটকোর পর্নোগ্রাফি দেখানো হয়। এটি ১৯৮৩ সালে প্রতিষ্ঠিত হয় এবং পল রেমন্ড পাবলিকেশন্স দ্বারা প্রকাশিত হয়। এটি বর্তমানে গার্ল-নেক্সট-ডোর ধরনের পর্নোগ্রাফির উপর দৃষ্টি নিবদ্ধ করে, "পাঠকদের স্ত্রীর" যেকোন ফটোর জন্য নগদ অর্থ প্রদান করে; অতীতে, যদিও, বেশ কয়েকটি উল্লেখযোগ্য গ্ল্যামার মডেলকে বৈশিষ্ট্যযুক্ত করা হয়েছিল, যার মধ্যে অপ্রাপ্তবয়স্ক সেলিব্রিটি জো গেস্ট। এটি "সত্য" গল্প হিসাবে উপস্থাপিত যৌন ফ্যান্টাসি গল্পের ঐতিহ্যগত বৈশিষ্ট্যও অন্তর্ভুক্ত করে।  একই শিরোনামের পূর্বে যুক্তরাজ্যের একটি পুরুষদের ম্যাগাজিন ছিল, রিটজ পাবলিশিং কোং দ্বারা প্রকাশিত, যেটি ১৯৩০-এর দশক থেকে ১৯৫০-এর দশকের শেষ পর্যন্ত প্রকাশিত হয়েছিল। এটি একটি পকেট ফরম্যাটের শিরোনাম ছিল, যেটিতে চিত্রকর জর্জ ডেভিস দ্বারা ছড়িয়ে দেওয়া একটি রঙ কেন্দ্রীয় বৈশিষ্ট্যযুক্ত ছিল।   রেজল প্রকাশিত হয় প্রয়াত পল রেমন্ডের প্রকাশনা সংস্থা দ্বারা, যার অন্যান্য প্রকাশনার মধ্যে রয়েছে ক্লাব ইন্টারন্যাশনাল, এসকর্ট, মেফেয়ার, মেন অনলি এবং মেনস ওয়ার্ল্ড। Sigel (2005) p.164 পল রেমন্ড ম্যাগাজিনগুলির সমস্তই নিউজএজেন্টগুলিতে ব্যাপকভাবে পাওয়া যায়, যদিও কিছু বড় খুচরা বিক্রেতাদের প্রচ্ছদ প্রদর্শনে আংশিক নগ্নতা দেখা থেকে নাবালকদের রক্ষা করার জন্য একটি বিনয়ী ব্যাগের প্রয়োজন হয়। পল রেমন্ডের ওয়েবসাইট থেকেও ম্যাগাজিনটির ডিজিটাল ফরম্যাটে পাওয়া যায়। এটি পল রেমন্ড ডিজিটাল নিউজস্ট্যান্ড থেকে ২০১৩ থেকে নিউজস্ট্যান্ড বন্ধ হওয়ার আগে পর্যন্ত উপলব্ধ ছিল।    আরও দেখুন    ব্রিটিশ পর্নোগ্রাফির রূপরেখা  যুক্তরাজ্যে পর্নোগ্রাফি   তথ্যসূত্র    মন্তব্য    সূত্র পরামর্শ   Lisa Z. Sigel, "International exposure: perspectives on modern European pornography, 1800-2000", Rutgers University Press, 2005,    বহিঃসংযোগ    রেজল প্রকাশক পল রেমন্ড পাবলিকেশন্সের অফিসিয়াল ওয়েবসাইট  এক্সক্লুসিভ পল রেমন্ড ডিজিটাল নিউজস্ট্যান্ড  বিষয়শ্রেণী:পর্নোগ্রাফিক পুরুষদের ম্যাগাজিন বিষয়শ্রেণী:যুক্তরাজ্যের মাসিক ম্যাগাজিন বিষয়শ্রেণী:যুক্তরাজ্যের পুরুষদের ম্যাগাজিন বিষয়শ্রেণী:যুক্তরাজ্যের পর্নোগ্রাফিক ম্যাগাজিন
থাম্ব|ডিসেম্বর ২০১৫, স্টকহোমে সাতোশি ইমুরা (বাম) এবং উইলিয়াম সি ক্যাম্পবেল (ডান)। উইলিয়াম সেসিল ক্যাম্পবেল (জন্ম ২৮ জুন, ১৯৩০) হলেও একজন আইরিশ বংশোদ্ভূত মার্কিন জীববিজ্ঞানী। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে চিকিৎসাবিজ্ঞানে নোবেল পুরস্কার লাভ করেন। তিনি বর্তমানে যুক্তরাষ্ট্রের ড্রিউ বিশ্ববিদ্যালয়ে অধ্যাপক হিসেবে কর্মরত আছেন।   প্রাথমিক জীবন  ক্যাম্পবেল আয়্যারল্যান্ডের রোমেলটন প্রদেশে ১৯৩০ সালে জন্ম গ্রহণ করন। তিনি তার পিতা আর জে ক্যাম্পবেল এর তৃতীয় সন্তান। তিনি ১৯৫২ সালে ডাবলিনের ট্রিনিটি কলেজ থেকে প্রাণিবিদ্যায় ১ম শ্রেনীতে স্নাতক ডিগ্রি অর্জন করেন। তিনি ১৯৫৭ সালে ইউনিভার্সিটি অব উইসকনসিন-ম্যাডিসন থেকে স্নাতোকত্তর ডিগ্রি অর্জন করন।   কর্মজীবন  ১৯৫৭ থেকে ১৯৯০ সাল পর্যন্ত তিনি একটি ঔষধ কোম্পানিতে গবেষক হিসেবে কর্মরত ছিলেন। এছাড়াও ১৯৮৪ থেকে ১৯৯০ পর্যন্ত তিনি এস্যা বিজ্ঞান ইনিস্ট্রিটিউটে পরিচালক হিসেবে কর্মরত ছিলেন। ১৯৬২ সালে তিনি আমেরিকার নাগরিকত্ত্ব লাভ করেন। ২০০২ সালে তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য নির্বাচিত হন। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে জাপানের সোতোশি ওমুরার সাথে চিকিৎসাবিজ্ঞানে নোবেল পুরস্কার লাভ করেন। আরেক জন, চীনের ইউইউ তু যিনি ম্যালেরিয়া রোগের এমন কিছু প্রতিষেধক আবিষ্কার করেছেন, যা অতীতের সব ধারণাকেই পাল্টে দেবে। ১৯৫১ সালে পদার্থে নোবেল জয়ী আর্নেস্ট ওয়াটসনের পর তিনিই ২য় আইরিশ নোবেল জয়ী।   উইলিয়াম ক্যাম্পবেলের গবেষণা  পরজীবী গোলকৃমি থেকে যেসব রোগের সংক্রমণ হয় তা থেকে সুরক্ষা পেতে নতুন প্রতিষেধক উদ্ভাবন করেন উইলিয়াম ক্যাম্পবেল। তিনি এবং জাপানের সোতোশি ওমুরা যৌথ ভাবে এ নিয়ে অনেক দিন ধরে ব্যাপক গবেষণা চালাচ্ছেন। গোলকৃমির সংক্রমণে বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসসহ বিভিন্ন রোগে আক্রান্ত হচ্ছে। এই দুই ধরনের পরজীবীর বিরুদ্ধে লড়াইয়ে দীর্ঘদিন সীমিত অগ্রগতির পর আইভারমেকটিন ও আর্টেমিসিনিন নামের দুটি নতুন ওষুধ তৈরির করেন তারা। আর এর মধ্য দিয়ে এসব রোগের চিকিৎসায় রীতিমতো বিপ্লব ঘটে। নোবেল কমিটি বলেছে, এই তিন বিজ্ঞানীর উদ্ভাবন পৃথিবীর লাখ লাখ মানুষের জীবন বদলে দিয়েছে।   পুরস্কার   ২০১৫ সালে জাপানের সোতোশি ওমুরা ও চীনের ইউইউ তু এর সাথে যৌথভাবে চিকিৎসা বিজ্ঞানে নোবেল পুরস্কার।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন প্রাণরসায়নবিদ বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী বিষয়শ্রেণী:মার্কিন শারীরতত্ত্ববিদ বিষয়শ্রেণী:রয়েল সোসাইটির সভ্য বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
আল-কুদস মসজিদ হামবুর্গ (, যার অর্থ "জেরুজালেম" বা মসজিদ তাইবা مسجد طيبة) জার্মানির হামবুর্গে অবস্থিত একটি মসজিদ। মসজিদটি সুন্নি ইসলামের উগ্ররূপ প্রচারের জন্য পরিচিত। জার্মান নিরাপত্তা কর্মকর্তারা ২০১০ সালে মসজিদটি বন্ধ করে দেয়।   ইতিহাস  মসজিদটি ১৯৯৩ সালে চালু হয় এবং তাইবা জার্মান-আরব সাংস্কৃতিক সমিতি দ্বারা পরিচালিত হত। এটি হামবুর্গের সেন্ট জর্জ সেকশনের রেল স্টেশনের কাছে অবস্থিত ছিল। থাম্ব|ডান|আল-কুদস মসজিদের অভ্যন্তর  হামবুর্গের অন্যান্য অনেক মসজিদের বিপরীতে (যা পারস্য ও তুর্কি জনবহুল) আল-কুদস হামবুর্গের সংখ্যালঘু আরবরা পরিচালনা করত। ইমান মোহাম্মদ আল ফিজাজির নেতৃত্বে, মসজিদটি সুন্নি ইসলামের একটি উগ্রবাদী নীতি প্রচার করছিল। মসজিদের অন্যান্য নেতাদের মধ্যে অন্যতম ছিলেন শেখ আজিদ আল কিরানি।  পুরুষদের জন্য প্রার্থনা কক্ষটি প্রথম তলায় অবস্থিত ছিল এবং এতে ৪০০ জন একত্রে নামাজ পড়তে পারত। মহিলাদের জন্য একটি পৃথক প্রার্থনা কক্ষ ছিল। শুক্রবার, মসজিদে সাধারণত প্রায় ২৫০ জন উপস্থিত হত।  জার্মান নিরাপত্তা কর্তৃপক্ষের মতে, ২০০৪ সাল নাগাদ মসজিদটি উত্তর আফ্রিকান এবং ইরাকি জিহাদিবাদের সমর্থকদের মিলনস্থলে পরিণত হয়। ২০০৯ সাল নাগাদ, মসজিদটি এমন জায়গায় পরিণত হয় যেখানে সালাফি আন্দোলনের সদস্যরাও আলাপ-আলোচনা করতে যেত।   ২০১০ সালে নিষিদ্ধ ঘোষণা  ২০১০ সালের ইউরোপীয় সন্ত্রাসী চক্রান্তের সাথে জড়িত ইসলামি চরমপন্থীরা মসজিদটিকে আবার একটি মিলনস্থল হিসেবে ব্যবহার করছে এমন অভিযোগ তুলে ২০১০ সালের আগস্টে জার্মান নিরাপত্তা কর্মকর্তারা মসজিদটিকে বন্ধ করে দেয়।"9/11 Mosque Continued To Produce Jihadis; German-Speaking Militants Came From Same Hamburg Mosque As 9/11 Hijackers," RICHARD ESPOSITO, RHONDA SCHWARTZ, MATTHEW COLE and ANNA SCHECTER, Sept. 29, 2010, ABC News. জার্মান কর্তৃপক্ষ অনুসন্ধান করে তথ্য পায় যে মসজিদের ১০ জন সদস্য পাকিস্তান ও আফগানিস্তানের সীমান্ত অঞ্চলে অবস্থান করেছিল এবং মসজিদের একজন ইরানি শাহাব উজবেকিস্তানের ইসলামী আন্দোলন দলে যোগ দিয়েছিল।   আরও দেখুন   জার্মানিতে ইসলাম  ইউরোপের মসজিদের তালিকা   তথ্যসূত্র    বহিঃসংযোগ      বিষয়শ্রেণী:হামবুর্গের মসজিদ বিষয়শ্রেণী:জার্মানির মসজিদ বিষয়শ্রেণী:ইউরোপে মসজিদ সম্পর্কিত বিতর্ক